Publication: Magyar Közlöny
Issue: MK-2001-62 (Year: 2001, Number: 62)
Era: 1990-2004
Section: a 15/2001. (VI. 6.) KöM rendelethez
Paragraph Index: 318

1. Kiemelt létesítménynél: 1.1. A kibocsátás-ellenőrzés célja mérések alapján meghatározni a környezetbe kibocsátott radioaktív anyagok mennyiségét. 1.2. A cél megvalósítását szolgálja a Kibocsátás Ellenőrzési Szabályzat, amely tartalmazza a kibocsátás ellenőrzés rendjét, módszereit és eszközeit, azok teljesítőképességének és hatékonyságának jellemzőit. 1.3. A kibocsátások mérését a kibocsátási útvonalakon kell végezni. 1.4. Az engedélyes reprezentatív mintavétellel ellenőrzi a légköri és vízi kibocsátást az összes lehetséges kibocsátási útvonalon. Együttműködik a felügyelőséggel annak ellenőrzési programjának végrehajtásában. 1.5. A minták mennyiségét, a minta-előkészítést, továbbá az alkalmazott mérőeszköz érzékenységét és a mérési időt úgy kell megválasztani, hogy a kimutatási határ lehetőleg biztosítsa a kibocsátott radionuklidok aktivitásának meghatározását. A kimutatási határ alatti mennyiségeket a kibocsátások meghatározásánál a kimutatási határral kell figyelembe venni. 1.6. Az aktivitás-koncentrációk, aktivitások meghatározására nuklidspecifikus mérési módszereket kell alkalmazni. Az összes-béta, összes-gamma mérési eredmények csak a változások kimutatására szolgáló előszűrő vizsgálatok indikátor mennyiségeként fogadhatók el, amelyeket ki kell egészíteni a megfelelő nuklidspecifikus elemzésekkel. Radionuklid Kibocsátási határérték [GBq év—1] Radionuklid Kibocsátási határérték [GBq év—1] 2001/62. szám 1.7. A Kibocsátási Ellenőrzési Szabályzat meghatározza: 1.7.1. a kibocsátás-ellenőrzés jellegét, amely lehet folyamatos vagy szakaszos. A szakaszos ellenőrzés gyakoriságát úgy kell megválasztani, hogy a néhány napos felezési idejű radionuklidokat is mérni lehessen; 1.7.2. a kibocsátás-ellenőrzés mérési módszereit, amelyek elsősorban nuklidspecifikus, esetleg összes-béta vagy összes-gamma mérések; 1.7.3. a kibocsátás-ellenőrzés eszközeit, ezek teljesítőképességét és hatékonyságát; 1.7.4. a kibocsátás-ellenőrzés eredményeinek archiválási rendjét. 1.8. Az engedélyes az ellenőrzés eredményéről, a kibocsátási határérték betartásáról, illetve a kibocsátási határérté k kritérium teljesüléséről évenként jelentésben számol be. 1.9. A jelentés tartalmazza: 1.9.1. a létesítmény rövid jellemzését a radioaktív kibocsátás szempontjából; 1.9.2. az alkalmazott ellenőrzési eljárások rövid leírását, az újonnan bevezetettek részletes ismertetését; 1.9.3. a mintavételi és mérési pontok megjelölését, az ellenőrzés gyakoriságát, az eredmények alapján meghatározott éves kibocsátások értékét; 1.9.4. a kibocsátási határérték betartásának, valamint a kibocsátási határérték kritérium teljesülésének igazolását; 1.9.5. a kibocsátások összevetését a tervezett kibocsátási szintekkel; 1.9.6. a kibocsátásmérési eredmények elemzését és ezek összehasonlítását a korábbi adatokkal és hasonló létesítmények kibocsátási értékeivel; 1.9.7. szükség esetén a radioaktív kibocsátások mérséklésére, továbbá az ellenőrzés hatékonyságának javítására vonatkozó javaslatokat. 1.10. A nukleáris létesítmény engedélyese által negyedévenként benyújtandó részjelentés tartalmazza: 1.10.1. az alkalmazott ellenőrzési eljárások rövid leírását; 1.10.2. a mintavételi és mérési pontok megjelölését, az ellenőrzés gyakoriságát, az eredmények alapján meghatározott negyedéves kibocsátások értékét; 1.10.3. a mérési eredmények elemzését és ezek összehasonlítását a korábbi adatokkal; 1.10.4. szükség esetén a radioaktív kibocsátások mérséklésére, továbbá az ellenőrzés hatékonyságának javítására vonatkozó javaslatokat.

Source: https://magyarkozlony.hu/hivatalos-lapok/4ad6d41ad47bc7af7d2362fd9d07d4dbbb334e3e/dokumentumok/6f20602a682f74681d747f645927791a877c7c57/letoltes